Balmoralin linna.
Selvä.
Ymmärrän. Kiitos.
Majesteetti. Teidän korkeutenne.
Pariisin-suurlähetystöstä soitettiin noin vartti sitten.
Walesin prinsessa Diana on ikävä kyllä joutunut onnettomuuteen.
Hänen ja Dodi Fayedin auto oli kolarissa, ja hänet on viety sairaalaan.
Emme tiedä vielä hänen tilastaan, mutta kolari oli vakava.
Herra Fayed kuoli välittömästi. - Lehdistösihteerini soitti juuri.
Kolari on pääuutinen.
Prinsessa Diana on loukkaantunut vakavasti Pariisissa sattuneessa kolarissa.
Kolarissa kuoli mies, jonka uskotaan olevan Harrodsin perijä Dodi Fayed.
Pariskuntaa kuljettanut auto joutui onnettomuuteen tunnelissa -
Seine-joen varrella olevalla tiellä.
Tietojemme mukaan paparazzit jahtasivat paria.
Kerromme lisää sitä mukaa, kun saamme tietoja.
Vienkö teidät suoraan ruumishuoneelle? - Haluan onnettomuuspaikalle.
Pont de l'Almalle.
Ei ole valtaa eikä voimaa paitsi Allahin.
Balmoralin linna.
Herra Janvrin.
Pariisin-suurlähetystöstä. - Kiitos. Robin Janvrin.
Hänen piti olla noin 24 tuntia Pariisissa -
ja palata sitten Lontooseen lastensa luo.
Onnettomuus tapahtui pian puolenyön jälkeen.
Diana ja hänen ystävänsä Dodi Al Fayed olivat syöneet Ritz-hotellissa.
Autossa oli neljä henkeä, kun se törmäsi tunnelin seinään.
Walesin prinsessa on viety sairaalaan -
aivotärähdyksen, murtuneen käden ja jalan haavojen takia.
Silminnäkijät kertovat, että pian onnettomuuden jälkeen...
JÄLKIMAININGIT
Muistutamme vielä vasta heränneitä -
hirvittävistä uutisista: Walesin prinsessa Diana on kuollut.
Pariisissa sattunut autokolari aiheutti vakavan sisäisen verenvuodon.
Pääministeri Tony Blair sanoi: "Olen täysin järkyttynyt.
Koko maa on sokissa ja suree.
Diana oli ihana, ystävällinen ja myötätuntoinen ihminen,
jota rakastettiin kautta maailman. Rukoilemme hänen läheistensä -
ja erityisesti hänen kahden poikansa puolesta."
Onnistuin livahtamaan kävelylle.
Hyvä ajatus.
Kaikkialla on hiljaista ja täydellistä.
Viatonta.
Jäljellä on vain kysymyksiä.
Miksi hän muutti suunnitelmiaan? Mitä hän teki Pariisissa?
Mikä aiheutti onnettomuuden?
...hänen perheensä ja ystäviensä kanssa. Kuningatar ja Walesin prinssi...
Milloin kerrot pojille?
Annan heidän nukkua vielä. Viivyttelen mahdollisimman pitkään.
Kun he nukkuvat, heillä on yhä äiti.
Tietenkin.
Tästä tulee valtava juttu.
Kukaan ei aavistakaan.
Kukaan meistä ei ole nähnyt mitään näin suurta.
Surunvalitteluja on tosiaan tullut tulvimalla.
Huomenta, kultaseni. - Huomenta.
Sinun täytyy olla nyt -
hyvin urhea.
Mitä?
Prinssit ovat nyt hereillä,
ja Walesin prinssi on uskoakseni kertonut uutisen heille.
Poikaparat.
Hänen tiiminsä on pyytänyt konetta Queen's Flight -lentueesta.
Minkä takia?
Jotta prinsessa voidaan tuoda Pariisista operaatio Overstudyn mukaisesti.
Ne suunnitelmat koskevat ulkomailla kuolevia kuninkaallisia.
Diana ei ollut enää kuninkaallinen eikä hänen korkeutensa.
Tämä täytyy hoitaa sääntöjen mukaan. - Sanoin samaa Walesin prinssille.
Hän kysyi, tuodaanko tulevan kuninkaan äiti kotiin Harrodsin pakussa.
Otin myös vapauden laatia lyhyen lausunnon,
jossa ilmaistaan teidän ja Walesin prinssin järkytys suru-uutiseen.
Kiitos. - Viimeinen asia. Pappi soitti.
Menettekö kirkkoon tänä aamuna? Siellä on varmasti valokuvaajia.
Koko perheen pitää tulla.
Mutta...
Onnettomuutta ei mainita. - Anteeksi?
Pyydä pappia pitämään tavallinen jumalanpalveluksensa.
Kaiken tulee olla mahdollisimman normaalia.
Tämä on hyvä.
Dodi-herran asunnossa oli prinsessan vaatteita,
ilmeisesti tämän pojilleen ostamia lahjoja -
sekä hopealaatalle kaiverrettu runo.
Dodi-herra kai antoi sen prinsessalle.
Heidän rakkautensa oli ikiaikaista.
Tiesitkö, että he olivat kihloissa?
Dodi kosi häntä eilen.
Palauta omaisuus prinsessan perheelle.
Kirjoitan lisäksi kirjeen kuningasperheelle ja Spencereille.
Tämä tragedia yhdistää meidät.
Olen heidän veljensä surussa.
Kiitos.
Teidän korkeutenne.
Pariisi.
Sait yhden maailman vilkkaimmista kaupungeista pysähtymään.
Kuten ennenkin.
Olit aina meistä rakastetuin.
Kiitos siitä, millainen olit sairaalassa.
Peittelemätön ja musertunut.
Sekä komea.
Vien sen mukanani.
Rakastin sinua todella paljon.
Todella syvästi.
Ja todella tuskallisesti.
Nyt se on kaikki ohi.
Kaikilla on helpompaa ilman minua.
Ei ole. - Kyllä on.
Se on käynyt jo mielessäsi.
Sinusta kuultuani mielessäni on pyörinyt vain -
katumus.
Se menee ohi. - Ei mene.
Marssia.
Poikakulta.
Missä mummi on?
Puhelimessa Spencereiden kanssa.
Kiitos kovasti. Olemme yhteydessä. - Teille myös.
Miten meni?
Tunnelma oli hätkähdyttävä.
Toisesta maailmasta.
Olisimme seuranneet edistymistäsi,
mutta TV:t ja kännykät on pantu pois poikien tähden.
Ymmärrän reaktionne,
mutta perheen vanhimpien jäsenten olisi hyvä seurata, mitä ulkopuolella tapahtuu.
Tärkeintä on tästä perheestä huolehtiminen ja se, mitä täällä tapahtuu.
Diana oli osa tätä perhettä.
Hän oli eronnut tästä perheestä. - Eronnut laillisesti.
Amputaatio, jonka puolesta taistelit. - Emme me.
Halusimme hänen jäävän tähän perheeseen, mutta sinä vaadit avioeroa.
Siksi tämä kuuluu nyt Spencereille.
Ja siksi kunnioitamme heidän toivettaan pienistä hautajaisista lähipiirin kesken.
Se olisi virhe. Pääministerin mielestä julkiset hautajaiset ovat oikea ratkaisu.
Valtiollinen tilaisuus. Olen samaa mieltä.
Eli meidän pitäisi osallistua johonkin valtavaan spektaakkeliin Lontoossa.
Haluatko pakottaa pojat moiseen?
Heidän pitää kävellä arkun takana salamavalojen loisteessa.
Ja kunnioittaa edesmennyttä äitiään, kuten kansa haluaa.
Meidän on aina ollut vaikea ymmärtää Dianan suhdetta kansaan,
muttemme voi kiistää sen olemassaoloa.
Olen juuri nähnyt sen itse. Ihmiset kokoontuvat kaduille.
Täällä ja kaikkialla maailmassa. Heitä on tuhansia.
Ja he odottavat meiltä surun ja myötätunnon ilmaisemista -
ja sinulta kansakunnan äidin roolin omaksumista.
Minulle tärkein on Williamin ja Harryn isoäidin rooli. Se on etusijalla.
Eikä minulle saarnata siitä, miten ja milloin osoittaa surua tai tunteita.
Etenkään sen taholta, joka satutti Dianaa eniten.
Hyvä on. Myönnetään.
Petin hänet hänen eläessään.
En tee sitä enää hänen kuoltuaan.
Emme voi olla molempia. Emmekö ole oppineet sitä vielä?
Emme voi olla yksityinen perhe halutessamme -
ja julkinen, kun se meille sopii.
Yritämme kerta toisensa jälkeen olla molempia.
Se on mahdotonta, ja Williamin on aika oppia se.
Hän on ujo poika, mutta myös tuleva kuningas.
Ja kun kansa suree hänen äitinsä kuolemaa, hänen pitää toimia kuin tulevan kuninkaan.
Veljet ja sisaret, Allah siunatkoon teitä kaikkia.
Aloitamme pian janazah-rukouksen -
muistaessamme Emad El-Din Mohamed Abdel Moneim Fayedia,
rakkaan veljemme Mohamed Al Fayedin poikaa.
Tällä hetkellä pyydämme Allahia -
suomaan Mohamed Al Fayedille -
ja hänen koko perheelleen rauhaa ja lohtua.
Eikö palatsista kuulu vieläkään mitään? - Ei.
Lähetimme kuitenkin kukkia. - Niin.
Sekä kirjeet ja lahjat. Eikä silti mitään. - Ei.
Entä runo, jonka lähetin Dianan arkkuun kiinnitettäväksi?
Se palautettiin.
Ilman saatesanoja.
Miksi he vihaavat minua?
Onko lännen viha arabien elinikäinen kohtalo?
Älä ota itseesi.
Voinko olla ottamatta?
Sinua ei mainita missään.
Kuin vain yksi olisi menehtynyt.
Mutta Kairossa, Beirutissa, Bagdadissa ja kaikkialla arabimaailmassa -
minä olen sankari.
Älä ihaile länttä. - Tietysti ihailen.
Ei kannattaisi.
Korkeat odotukset ovat epäreiluja. Niitä ei koskaan pysty täyttämään.
Olivatko odotukseni sinua kohtaan epäreiluja?
Pyydän anteeksi.
Minä pyydän anteeksi.
Tuotin pettymyksen.
Olit täydellinen.
En ollut.
Ole rehellinen siitä, kuka olin.
Vain totuus parantaa haavat.
Ei, Dodi! Älä jätä minua!
Mukavaa, että kaikki ponnistelevat,
jotta tämä kansansuru tulee huomioitua tilanteen vaatimalla tavalla.
Olen iloinen yksimielisyydestä julkisia hautajaisia kohtaan.
Jos kaikille osapuolille käy hautajaisten järjestäminen Westminster Abbeyssa,
virastoni alkaa laatia osallistujalistaa.
Suosittelemme listalle henkilöitä, jotka edustavat prinsessalle tärkeitä aiheita.
Aids-potilaita, miinojen uhreja... - Prinssi William ei ole huoneessaan.
Häntä ei löydy mistään. - ...ja valtaapitäviä.
William!
Kauhea hössötys. - Anne, huolehditko Harrysta?
Hän voi olla kuolemaisillaan. - Ei panikoida.
William!
Näkyikö häntä? - Ei.
Miten tämä on mahdollista? - Teemme kaikkemme.
Hän palaa takaisin. - Luojan kiitos. Mikä helpotus.
Oletko kunnossa? - Olen.
Luojan kiitos.
Oletko kunnossa?
Poikaparka oli kateissa 14 tuntia.
Tällainen ei ole hänen tapaistaan.
Ja jos William käyttäytyy näin, ehkä Charles on oikeassa.
Missä asiassa?
Koko kansa alkaa käyttäytyä luonteensa vastaisesti.
Hän on pyytänyt minua rauhoittamaan tilannetta.
Mitä muka tekisit?
Menisin Lontooseen ennen hautajaisia.
Antaisin jonkinlaisen lausunnon, joka tunnustaisi kaikkien tunteman tuskan.
Auttavien puhelimien linjat ovat tukossa. Järkevät aikuiset itkevät avoimesti.
Uskallakin. Järki voittaa pian.
Pysy lujana.
Dianan viimeinen matka alkaa lauantaina.
Kuningatarta kritisoidaan yhä kansan tunteiden ymmärtämisestä väärin.
Moni on surun murtamana sitä mieltä,
että kuningasperheen tulisi palata Lontooseen,
jonne kansa on keskittynyt suremaan.
Tätä on vaikea olla katsomatta psykologin tavoin.
Kansa on kuin sairaudesta kärsivä ja lohduton lapsi,
ja kuningatar piileskelee kylmän etäisenä muualla.
Hän ei pysty olemaan kansalle äiti. Kuten ei pystynyt olemaan meillekään.
Tuosta ei ole minkäänlaista apua.
Olipa kyse omista lapsista tai kansasta,
haluttomuudella tai kyvyttömyydellä olla äiti on seurauksensa.
Heidän pitäisi olla täällä.
Independentin mukaan vastustus hovia kohtaan kasvaa,
kun taas Express pyytää kuningatarta osoittamaan, että tämä välittää.
Siinä todisteet.
Tämä kuvastaa yleisön kasvavaa turhautumista Balmoralin vaikenemiseen.
Pääkaupunkiin virtaa tunti tunnilta enemmän surijoita,
ja kansan turhautuminen kasvaa.
Ihmisten tuodessa kukkia ja surunvalittelujaan -
kuningasperhe pysyy hiljaisena satojen kilometrien päässä Balmoralissa.
Christopher Peacock raportoi St. Jamesin palatsilta.
Kaikki tietävät tämän surullisen tarinan taustat.
Äiti.
Mietin, oletko ehtinyt harkita kantaasi uudelleen.
Olet nähnyt, mitä TV:ssä näytetään.
Koko juttu olisi helppo sivuuttaa massahysteriana,
mutta mitä enemmän mietin asiaa ja mitä suuremmaksi ihmismäärä kasvaa,
sitä vakaammin uskon, että tässä on taustalla jotain paljon suurempaa.
Ihmiset ovat sokissa.
Kaunis nuori nainen on kuollut aivan liian varhain.
Surun ilmaiseminen yhdessä on vain luonnollista.
Mutta kruunu nousee impulssien yläpuolelle.
Omaksi tuhokseen.
En ehdottaisi tätä, ellen pitäisi asiaa tärkeänä -
ja uskoisi, että tilanne saattaa hyvinkin muuttua rumaksi.
Mitä minusta halutaan? - Huomiota. Rakkautta.
Rakkauttako? - Ymmärtämystä. Tukea.
Välittämistä. Empatiaa. - Teatteria ja spektaakkeleita.
Ekshibitionismia. - Niin. Kaikkea sitä, mitä Diana edusti.
Kaikkea, mikä Dianassa oli meille vaikeaa.
Mutta myös kaikkea, josta kansa oli kiitollinen.
Ei sitä pidetty spektaakkelina tai ekshibitionismina.
Kansa sai Dianalta tarvitsemansa.
Vaikka vain vahvistuksen siitä, etteivät tuska ja suru syrji ketään.
Niistä kärsivät myös kauniit ja etuoikeutetut.
Ja häntä palvottiin sen vuoksi.
Kuningattaren on hyväksyttävä kaikkia yhdistävä inhimillisyys.
Hänen on huomioitava se ja osoitettava sitä jotenkin -
kuninkaallisten jäisen kulissin takaakin.
Toivottavasti olet tyytyväinen.
Onnistuit viimein saamaan minut ja tämän talon ylösalaisin.
En ikinä pyrkinyt siihen.
Älä viitsi.
Katso, mitä olet aloittanut.
Tämä vastaa vallankumousta.
Ei sen olisi tarvinnut.
Mutta kun teet minusta vihollisen...
Tai pikemmin kaikesta, mitä edustan...
Korvaamaton.
Silloin tämä näyttää siltä.
Surunvalittelukirjojen määrä kasvoi yhdessä yössä viidestä viiteentoista,
mikä kenties osoittaa, että hovi on alun perin aliarvioinut...
He yrittävät näyttää, keitä ovat. Mitä tuntevat.
Mitä tarvitsevat.
Se on varmasti pelottavaa, muttei sen tarvitse olla.
Olet miesmuistin ajan opettanut, mitä tarkoittaa olla britti.
Osoita, että sinäkin olet valmis oppimaan.
Lähdemme huomenna Lontooseen. - Mitä?
Kuulit kyllä.
Siunausta, majesteetti.
Kiitos. Kun olette valmis. - Olen valmis.
Viisi, neljä, kolme...
Viime sunnuntain hirvittävän uutisen jälkeen -
kaikkialla Britanniassa ja ympäri maailmaa on koettu -
pakahduttavaa surua Dianan kuolemasta.
Olemme kaikki yrittäneet selviytyä omalla tavallamme.
Menetyksen tunnetta on vaikea ilmaista,
koska alkujärkytykseen sekoittuu usein muitakin tunteita.
Epäuskoa,
käsittämättömyyttä,
kiukkua -
ja huolta niistä, jotka jäävät jälkeen.
Olemme käyneet läpi näitä tunteita viime päivinä.
RAKKAUDEN PRINSESSA
Puhun teille nyt isoäitinä ja kuningattarenanne täydestä sydämestäni.
Ensin haluan itse kunnioittaa Dianaa.
Hän oli poikkeuksellinen ja lahjakas ihminen.
Niin hyvinä kuin huonoinakin hetkinä hänellä oli kyky hymyillä ja nauraa -
ja inspiroida muita lämmöllään ja ystävällisyydellään.
Olemme tällä viikolla Balmoralissa yrittäneet auttaa Williamia ja Harrya -
käsittelemään tätä musertavaa menetystä, jonka he ovat meidän laillamme kokeneet.
Kukaan Dianan tuntenut ei unohda häntä.
Kuten eivät nekään, jotka eivät tavanneet häntä mutta tunsivat tunteneensa hänet.
Uskon, että voimme oppia paljon hänen elämästään -
sekä tästä ainutlaatuisesta reaktiosta hänen kuolemaansa.
Vaalin hänen muistoaan yhtä päättäväisesti kuin te.
Myös Dianan perhe ja kolarin muiden uhrien perheet ovat ajatuksissamme,
kun he yrittävät toipua surustaan ja kohdata tulevaisuuden ilman läheistään.
ÄITI
Jumalan siunausta, pojat.
Älä reagoi.
Pidä katseesi edessä tai maassa.
Keskity kävelemiseen.
Askel kerrallaan.
Miksi he itkevät? Eivät he tunteneet häntä.
Eivät he häntä itke. He itkevät teidän puolestanne.
Toivon, että voimme huomenna kaikki paikasta riippumatta -
ilmaista yhdessä surumme Dianan menettämisen johdosta -
ja kiitollisuutemme hänen liian lyhyestä elämästään.
Tämä on tilaisuus näyttää maailmalle surun ja kunnioituksen yhdistämä Britannia.
Levätkööt menehtyneet rauhassa,
ja kiittäkäämme me Luojaa ihmisestä,
joka teki monesta onnellisen.
Tekstitys: Miia Mattila